Përdorimi i fetusit për kërkime mjekësore
Shkencëtarët thonë se ky lloj përdorimi është thelbësor në kërkime mjekësore
Një organizatë amerikane e shëndetit të grave e financuar nga qeveria po tërheq vemendjen e shtypit pas publikimit të disa video-regjistrimeve të fshehta që tregojnë disa prej punonjësve të saj duke diskutuar mundësinë e dhënies së indeve të fetusit të dështuar për kërkime mjekësore. Grupi kundër abortit, përgjegjës për regjistrimet sekrete thotë se të punësuarit në video janë duke ofruar pjesë fëmijësh për shitje; akuzë që organizata e mohon fuqishëm. Julie Taboh e Zërit të Amerikës njofton se ndërkohë që shitja e indeve të fetusit është kundër ligjit në Shtetet e Bashkuara, aborti dhe përdorimi i indeve të dhuruara të fetusit për kërkime mjekësore janë veprime të ligjshme. Videot janë regjistruar fshehurazi dhe u lëshuan nga anëtarët e një grupi kundër abortit i quajtur Qendra për Përparim Mjekësor. Anëtarët e grupit, duke u paraqitur si blerës të indeve të fetusit për kërkime mjekësore, pohojnë se punonjësit e organizatës Planifikimi Prindëror, organizatë e kujdesit shëndetësor të grave me fonde qeveritare që gjithashtu kryen aborte, diskutoi shitjen e pjesëve të fëmijës me ta. Kjo është një akuzë që organizata e mohon me forcë, duke thënë se ajo kërkon para vetëm për të mbuluar koston. Ndërsa është e paligjshme për të përfituar nga donacionet e indeve në SHBA, organizatat mund të sigurojnë indet e fetusit për kërkime mjekësore në qoftë se nëna jep pëlqimin e saj. Por ligjvënësit konservatorë janë mes amerikanëve që thonë se edhe kjo është e gabuar. Senator Tim Scott "Kjo është një çështje rreth njerëzimit tonë." Senatorja Joni Ernst "Planned Parenthood është për marrjen e pjesëve të trupit të foshnjave të palindur." Megjithatë, kërkuesit mjekësor në SHBA janë duke punuar me indet e fetusit për dekada të tëra. Kërkimet kanë ndihmuar në zhvillimin e vaksinës së poliomielitit, dhe po ndihmon në kurimin e sëmundjeve të tilla si Parkinsoni dhe Sida. Biologu Akhilesh Pandey përdor inde të fetusit në laboratorin e tij në Universitetin Johns Hopkins në Baltimore, Maryland. Doktor Pandey thotë se qelizat mund të rriten dhe të zëvendësojnë qelizat që janë shkatërruar nga sëmundja, për shembull në tru, e në zemër - dhe kanë aftësi për të shëruar." Por disa kundërshtarë të abortit thonë se përdorimi i indeve të fetusit është jo-etik. Arina Grossu e Këshillit për Kërkimeve Familjare në Uashington, DC; Por dr. Pandey beson se nëse qasja në indet e fetusit është e kufizuar, shkencëtarët do të kenë mundësi të kufizuara. Ndërsa debati publik mbi burimin e indeve të fetusit vazhdon, shkencëtarët si Dr. Pandey do të vazhdojnë të punojnë me qeliza të adaptueshme për zhvillimin e vaksinave dhe kurave për një numër të panumërt sëmundjesh të rënda.